{"word_count": 355, "character_count": 2614}
(1.) dum descendunt per uiam Sacram, interrogat Mercurius, quid sibi uelit ille concursus hominum, num Claudii funus esset. et erat omnium formosissimum et impensa cura, plane ut scires deum efferri: tubicinum, cornicinum, omnis generis aenatorum tanta turba, tantus conuentus, ut etiam Claudius audire posset. (2.) omnes laeti, hilares: populus R. ambulabat tamquam liber. Agatho et pauci causidici plorabant, sed plane ex animo. iurisconsulti e tenebris procedebant, pallidi, graciles, uix animam habentes, tamquam qui tum maxime reuiuiscerent. ex his unus, cum uidisset capita conferentes et fortunas suas deplorantes causidicos, accedit et ait: “dicebam uobis: non semper Saturnalia erunt.” (3.) Claudius, ut uidit funus suum, intellexit se mortuum esse. ingenti enim μεγάλωι χορικῶι nenia cantabatur anapaestis:fundite fletus,  edite planctus,resonet tristi  clamore forum:cecidit pulchre  cordatus homo,quo non alius fuit in totofortior orbe.ille citato  uincere cursupoterat celeris,  ille rebellesfundere Parthos  leuibusque sequiPersida telis,  certaque manutendere neruum,  qui praecipitesuulnere paruo  figeret hostespictaque Medi terga fugacis.ille Britannos  ultra notilitora pontiet caeruleos  scuta Brigantasdare Romuleis  colla catenisiussit et ipsum  noua Romanaeiura securis  tremere Oceanum.deflete uirum,  quo non aliuspotuit citius  discere causas,una tantum  parte audita,saepe neutra.  quis nunc iudextoto lites  audiet anno?tibi iam cedet  sede relicta,qui dat populo  iura silenti,Cretaea tenens  oppida centum.caedite maestis  pectora palmis,o causidici,  uenale genus,uosque poetae  lugete noui,uosque in primis  qui concussomagna parastis  lucra fritillo.v.1: cf. Tro. 130-133 [Hécube] uertite planctus … fundite fletus … [chœur] accipe… planctus, accipe fletus.v.2: cf. Herc. f. 1108 resonet maesto clamore chaos.v.3: cf. apocol. 8,1 nec cor nec caput habet.v. 5: cf. apocol. 6,1 quae cum illo tot annis uixi.v.6-7: cf. apocol. 1,2 non passibus aequis ; 5,2 pedem dextrum trahere.v.9: cf. apocol. 6,2 illo gestu solutae manus, et ad hoc unum satis firmae; Herc. f. 1128 missum [sc. telum] certa librare manu.v.13-14 et 18: CIL XIII 1668, col. 1,40 : uereor ne nimio insolentior esse uidear et quaesisse iactationem gloriae prolati imperi ultra Oceanum.v.20: cf. apocol. 10,4 quare quemquam ex his, quos quasque occidisti, antequam de causa cognosceres, antequam audires, damnasti?v. 23: cf. apocol. 7,4 ego eram qui Tib&#60;ur&#62;i ante templum tuum ius dicebam totis diebus mense Iulio et Augusto.v.29 apocol. 2,3 non quiescunt omnes poetae, non contenti ortus et occasus describere.